2003/467/EY: Komission päätös, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (ETA:n kannalta merkityksellinen teksti) (tiedoksiannettu numerolla K(2003) 1925)



Virallinen lehti nro L 156 , 25/06/2003 s. 0074 - 0078



Komission päätös, tehty 23 päivänä kesäkuuta 2003, nautakarjojen tuberkuloosista, luomistaudista ja naudan tarttuvasta leukoosista virallisesti vapaan aseman vahvistamisesta tiettyjen jäsenvaltioiden ja jäsenvaltioiden alueiden osalta (tiedoksiannettu numerolla K(2003) 1925) (ETA:n kannalta merkityksellinen teksti) (2003/467/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna komission asetuksella (EY) N:o 1226/2002(2), ja erityisesti sen liitteessä A olevan I osan 4 kohdan, liitteessä A olevan II osan 7 kohdan ja liitteessä D olevan I osan E kohdan, sekä katsoo seuraavaa: (1) Direktiivissä 64/432/ETY säädetään, että jäsenvaltiot, niiden osat tai niiden alueet voidaan julistaa tuberkuloosista, luomistaudista ja naudan tarttuvasta leukoosista virallisesti vapaiksi, kun niiden nautakarjat täyttävät tietyt mainitussa direktiivissä säädetyt edellytykset. (2) Komission päätöksellä 1999/467/EY(3), sellaisena kuin se on viimeksi muutettuna päätöksellä 2001/26/EY(4), vahvistettiin eräille jäsenvaltioille ja jäsenvaltioiden alueille virallisesti tuberkuloosista vapaa asema nautakarjojen osalta. (3) Komission päätöksellä 1999/466/EY(5), sellaisena kuin se on viimeksi muutettuna päätöksellä 2003/164/EY(6), vahvistettiin eräille jäsenvaltioille ja jäsenvaltioiden alueille virallisesti luomistaudista vapaa asema nautakarjojen osalta. (4) Komission päätöksellä 1999/465/EY(7), sellaisena kuin se on viimeksi muutettuna päätöksellä 2003/177/EY(8), vahvistettiin eräille jäsenvaltioille ja jäsenvaltioiden alueille virallisesti naudan tarttuvasta leukoosista vapaa asema. (5) Belgia toimitti alueensa osalta ja Italia Ascoli Picenon, Bergamon, Leccon ja Sondrion maakuntien osalta komissiolle todisteet siitä, että kaikki direktiivissä 64/432/ETY säädetyt edellytykset täyttyvät, jotta Belgian alue ja Italian kyseiset alueet voitaisiin julistaa virallisesti tuberkuloosista vapaiksi nautakarjojen osalta. (6) Belgia toimitti alueensa osalta ja Italia Sardinian alueen sekä Ascoli Picenon, Bergamon, Comon, Leccon, Mantovan, Sondrion, Trenton ja Varesen maakuntien osalta komissiolle todisteet siitä, että kaikki direktiivissä 64/432/ETY säädetyt edellytykset täyttyvät, jotta Belgian alue ja Italian kyseiset alueet voitaisiin julistaa virallisesti luomistaudista vapaiksi nautakarjojen osalta. (7) Italia toimitti Ascoli Picenon, Bergamon, Brescian, Comon, Leccon, Mantovan, Sondrion ja Varesen maakuntien osalta komissiolle todisteet siitä, että kaikki direktiivissä 64/432/ETY säädetyt edellytykset täyttyvät, jotta kyseiset alueet voitaisiin julistaa virallisesti naudan tarttuvasta leukoosista vapaiksi. (8) Selkeyden vuoksi jäsenvaltioiden ja jäsenvaltioiden alueiden luettelot, jotka koskevat nautakarjojen julistamista tuberkuloosista, luomistaudista ja naudan tarttuvasta leukoosista virallisesti vapaiksi, olisi vahvistettava samassa säädöksessä. Tämän vuoksi päätökset 1999/467/ETY, 1999/466/ETY ja 1999/465/ETY olisi kumottava. (9) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Virallisesti tuberkuloosista vapaat jäsenvaltiot ja jäsenvaltioiden alueet 1. Liitteessä I olevassa 1 luvussa luetellut jäsenvaltiot julistetaan tuberkuloosista virallisesti vapaiksi nautakarjojen osalta. 2. Liitteessä I olevassa 2 luvussa luetellut jäsenvaltioiden alueet julistetaan tuberkuloosista virallisesti vapaiksi nautakarjojen osalta. 2 artikla Virallisesti luomistaudista vapaat jäsenvaltiot ja jäsenvaltioiden alueet 1. Liitteessä II olevassa 1 luvussa luetellut jäsenvaltiot julistetaan luomistaudista virallisesti vapaiksi nautakarjojen osalta. 2. Liitteessä II olevassa 2 luvussa luetellut jäsenvaltioiden alueet julistetaan luomistaudista virallisesti vapaiksi nautakarjojen osalta. 3 artikla Virallisesti naudan tarttuvasta leukoosista vapaat jäsenvaltiot ja jäsenvaltioiden alueet 1. Liitteessä III olevassa 1 luvussa luetellut jäsenvaltiot julistetaan naudan tarttuvasta leukoosista virallisesti vapaiksi. 2. Liitteessä III olevassa 2 luvussa luetellut jäsenvaltioiden alueet julistetaan naudan tarttuvasta leukoosista virallisesti vapaiksi. 4 artikla Kumoamiset Kumotaan päätökset 1999/465/EY, 1999/466/EY ja 1999/467/EY. 5 artikla Osoitus Tämä päätös on osoitettu kaikille jäsenvaltioille. Tehty Brysselissä 23 päivänä kesäkuuta 2003. Komission puolesta David Byrne Komission jäsen (1) EYVL 121, 29.7.1964, s. 1977/64. (2) EYVL L 179, 9.7.2002, s. 13. (3) EYVL L 181, 16.7.1999, s. 36. (4) EYVL L 6, 11.1.2001, s. 18. (5) EYVL L 181, 16.7.1999, s. 34. (6) EUVL L 66, 11.3.2003, s. 49. (7) EYVL L 181, 16.7.1999, s. 32. (8) EUVL L 70, 14.3.2003, s. 50. LIITE I 1 LUKU Tuberkuloosista virallisesti vapaat jäsenvaltiot Belgia Tanska Saksa Ranska Luxemburg Alankomaat Itävalta Suomi Ruotsi 2 LUKU Tuberkuloosista virallisesti vapaat jäsenvaltioiden alueet Italiassa: - Lombardian alue: Bergamon, Leccon, Sondrion maakunnat - Marchen alue: Ascoli Picenon maakunta - Trentino-Alto Adigen alue: Bolzanon, Trenton maakunnat LIITE II 1 LUKU Luomistaudista virallisesti vapaat jäsenvaltiot Belgia Tanska Saksa Luxemburg Alankomaat Itävalta Suomi Ruotsi 2 LUKU Luomistaudista virallisesti vapaat jäsenvaltioiden alueet Italiassa: - Lombardian alue: Bergamon, Comon, Leccon, Mantovan, Sondrion, Varesen maakunnat - Marchen alue: Ascoli Picenon maakunta - Trentino-Alto Adigen alue: Bolzanon, Trenton maakunnat - Emilia-Romagnan alue: Bolognan, Ferraran, Forli-Cesenan, Modenan, Parman, Piacenzan, Ravennan, Reggio Emilian, Riminin maakunnat - Sardinian alue: Cagliarin, Nuoron, Oristanan, Sassarin maakunnat Portugalissa: - Azorien autonominen alue: Picon, Graciosan, Floresin, Corvon saaret Yhdistyneessä kuningaskunnassa: - Iso-Britannia: Englanti, Skotlanti, Wales LIITE III 1 LUKU Naudan tarttuvasta leukoosista virallisesti vapaat jäsenvaltiot Belgia Tanska Saksa Espanja Ranska Irlanti Luxemburg Alankomaat Itävalta Suomi Ruotsi Yhdistynyt kuningaskunta 2 LUKU Naudan tarttuvasta leukoosista virallisesti vapaat jäsenvaltioiden alueet Italiassa: - Lombardian alue: Bergamon, Brescian, Comon, Leccon, Mantovan, Sondrion, Varesen maakunnat - Marchen alue: Ascoli Picenon maakunta - Trentino-Alto Adigen alue: Bolzanon, Trenton maakunnat - Emilia-Romagnan alue: Bolognan, Ferraran, Forli-Cesenan, Modenan, Parman, Piacenzan, Ravennan, Reggio Emilian, Riminin maakunnat - Valle d'Aostan alue: Aostan maakunta